OpenLLM-France/wikimedia huggingface dataset:
# Sobirans (Odèn)

* Aquest article tracta sobre el cim de Sobirans a Odèn. Vegeu-ne altres significats a «Sobirans (Arenys de Munt)».
Sobirans és una muntanya de 1.134 metres que es troba al municipi d'Odèn, a la comarca catalana del Solsonès.

## Referències

Viccionari
# Sobo (deïtat)

A la religió vodú, Sobo (nom alternatiu: Gran Sobo) és un loa soldat que governa el tro.
Sempre se'l representa amb el seu inseparable company/germà Bade, que és el loa del vent. Junts estan representats per la imatge catòlica dels sants Cosme i Damià. Probablement és d'origen africà occidental i el seu símbol és un ariet en flames.

## Referències

* ↑ Torres, Rafael Agustí. "Loas y Vèvès del Vudú", p. 39 (in Spanish)
# Tang Haili

Tang Haili (30 de desembre de 1962) és un esportista xinès que va competir en judo, guanyador d'una medalla de plata als Jocs Asiàtics de 1986 en la categoria de –78 kg.

## Palmarès internacional

Jocs Asiàtics :
| Any | Lloc | Medalla | Categoria |
| 1986 | Seül ( Corea del Sud) | 2 | –78 kg |

## Referències

* ↑ Tang Haili en Judoinside.com (anglès)
# Takate

Takate (àrab تكاط) és una comuna rural de la província d'Essaouira de la regió de Marràqueix-Safi. Segons el cens de 2014 tenia una població total de 10.968 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Tellarita

A l'univers de les sèries televisiva Star Trek, els tellarites són un poble originari del planeta Tella i un dels quatre fundadors de la Federació Unida de Planetes, juntament amb els humans, els vulcanians i els andorians.
Són un poble humanoide, corpulent i molt barbats. La seva cara s'assembla a un porcí, és a dir de nas rodó, pla a la punta (amb grans fosses nasals) i bot, la seva pell és gruixuda i de color rosat. Encara que aprecien el bon menjar, poden romandre diversos dies sense proveir causa de les seves reserves greixoses. Adoren també prendre banys de fang.
Com els ferengis, tenen una cultura orientada cap al comerç, però contràriament a aquests últims, els tellarites desaproven les pràctiques il·legals o injustes. Són molt impulsius, impacients, dominats per les seves emocions. Tenen en efecte hàbit de ser molt directes i van fer de la lluita verbal i de l'argumentació la seva especialitat.
Aquest poble va arribar a la velocitat Warp en el nostre segle xx, però només va començar el contacte amb els humans l'any 2153, després d'una primera trobada amb l'Enterprise NX-01, conduïda pel capità Jonathan Archer.
# Sol (desambiguació)

«Sol» té aquests significats:
* Astronomia: Sol, l'estrella del Sistema Solar.
* Música:
** Sol major
** Sol menor
** Sol bemoll major
** Sol sostingut menor
* Numismàtica:
** sol, la moneda del Perú.
* Geografia:
** Soľ, poble d'Eslovàquia
* Mitologia romana:
** Sol Invictus
* Mitjans de comunicacióː
** El Sol (diari), periòdic madrileny, fundat l'1 de desembre de 1917 per Nicolás María de Urgoiti.

## Vegeu també

* Sòl (desambiguació)
# Sol (col·loide)

Un sol és un col·loide constituït per partícules sòlides molt petites en un medi líquid continu. Els sols són bastant estables i mostren l'efecte Tyndall.
Exemples en són teixits vius com ara la sang, els fluids cel·lulars. Químicament són sols de macromolècules orgàniques. Substàncies naturals inerts com ara el fang i productes tecnològics com la tinta pigmentada, la pintura, o una solució tensioactiva per sobre de la concentració crítica de micel·la.

## Referències

* ↑ Brown, Theodore L. (Theodore Lawrence), 1928-. Chemistry : the central science.. 9th ed.. Prentice Hall, 2002. ISBN 0-13-066997-0. OCLC 47953855.
* ↑ «IUPAC Gold Book» (en anglès). International Union of Pure and Applied Chemistry. [Consulta: 8 agost 2021].
# Teofànies

Les Teofànies (en grec antic: Θεοφάνια) eren uns festivals celebrats a Delfos el dia 7 del mes Bisi del calendari de Delfos, que correspondria al mes de març. Plutarc diu que era l'aniversari del naixement d'Apol·lo, i era el dia establert per consultar l'oracle.
La mateixa paraula, Teofania, s'usa per indicar la manifestació de la deïtat, i l'Església catòlica l'aplicava fins al segle iv per significar Nadal. La divinitat manifestada a Delfos era Apol·lo, i l'època de l'any tenia a veure amb l'inici de la primavera, indicat pel renaixement del déu de la llum. Plutarc diu també que al calendari de Delfos els tres mesos d'hivern estaven dedicats a Dionís i els set restants a Apol·lo.
No es coneixen amb detall les cerimònies que se celebraven, però se sap que hi havia una processó on es portaven branques de llorer, tal com s'havia de fer quan s'anava a consultar l'oracle. També es feien ofrenes, acompanyades d'oracions. Una celebració consistia amb l'ofrena d'uns pastissos anomenats φθοίς (phthoís) i es feien libacions amb vi. Heròdot parla d'una ofrena a Delfos que consistia en un llaç de plata on es recollien 600 àmfores, probablement producte de les ofrenes de les libacions.

## Referències

* ↑ Smith, William (ed.). «Theophania». A Dictionary of Greek and Roman Antiquities (1890). [Consulta: 27-XI-2020].
# Teognis d'Atenes

Teognis d'Atenes (en llatí Theognis, en grec antic Θέογνις) fou un poeta tràgic grec contemporani d'Aristòfanes, que el menciona només en tres passatges, i es burla de la fredor dels seus poemes (Els acarnesos 11; 138 i Les tesmofòries 168).
Se sap que una vegada va guanyar un tercer premi en una competició poètica en la que van participar Eurípides i Nicòmac. El seu floriment cal situar-lo entre el 425 aC i el 404 aC.
Tant Xenofont, (Hel·lèniques 2.3.2) com Lísies (Contra Eratòstenes 12.6), recollits per Suides, diuen que va ser un dels Trenta tirans (404 aC).
Estobeu reprodueix unes línies d'una comèdia titulada Θυέστης que li atribueix, però d'una anàlisi detallada resulta ser la Thyestes d'Eurípides. L'única línia autènticament de Teognis que es conserva la reprodueix Demetri de Falèron (παρατίθεται τὸ τόξον, φόρμιγγ᾽ ἄχορδον).

## Referències

* ↑ 2.Theognis a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1078
# Teorema de representació de Riesz

Existeixen diversos teoremes dins de l'anàlisi funcional coneguts com el Teorema de representació de Riesz.

## El teorema de representació d'espais de Hilbert

Aquest teorema estableix una connexió important entre un espai de Hilbert i el seu espai dual: si el cos de la base són els nombres reals, els dos son isomètricament isomorfs; si el cos de la base son nombres complexos, els dos son isomètricament anti-isomorfs.
Sigui $H$ un espaci de Hilbert, i $H'$ el seu espai dual, consistent en el conjunt de totes les funcions lineals contínues d'$H$ en el cos base R o C. Si x és un element d'$H$, llavors φ$_x$ està definit per
    $\phi _{x}(y)=\langle y,x\rangle \quad \forall y\in H$
és un element d'$H'$. On $\langle \cdot ,\cdot \rangle$ és un producte intern d'$H$. El teorema de representació de Riesz estableix que cada element d'$H'$ pot ser inscrit unívocament d'aquesta forma:
Teorema. La funció
    $\Phi :H\rightarrow H',\quad \Phi (x)=\phi _{x}$
és un (anti-) isomorfisme isomètric, significant que:
* Φ és bijectiu.
* Les normes d'x i de Φ(x) coincideixen: ||x|| = ||Φ(x)||.
* Φ és additiu: Φ(x$_1$ + x₂) = Φ(x$_1$) + Φ(x₂).
* Si el cos base es R, llavors Φ(λ x) = λ Φ(x) per tot nombre real λ.
* Si el cos base es C, llavors Φ(λ x) = λ$^*$ Φ(x) per tot nombre λ complex, on λ$^*$ denota la conjugació complexa d'λ. La funció inversa de Φ pot ser descrita com segueix:
Donat un element φ d'$H'$, el complement ortogonal del nucli de φ és un subespai unidimensional d'$H$. S'agafa un element diferent de zero z al subespai, i el conjunt $x={\overline {\varphi (z)}}\cdot z/{\left\Vert z\right\Vert }^{2}$. Llavors ${\displaystyle \Phi (x)}={\displaystyle \varphi }$. El teorema fou provat simultàniament per F. Riesz i M. Fréchet al 1907.
En el tractament matemàtic de la mecànica quàntica, el teorema és la justificació per la notació bra-ket. El teorema mostra que cada bra $\langle \psi |$ té un ket $|\psi \rangle$ corresponent i la correspondència és única.

## Bibliografia

* M. Fréchet (1907). Sur les ensembles de fonctions et les opérations linéaires. C. R. Acad. Sci. Paris 144, 1414–1416.
* F. Riesz (1907). Sur une espèce de géométrie analytique des systèmes de fonctions sommables. C. R. Acad. Sci. Paris 144, 1409–1411.
* F. Riesz (1909). Sur les opérations fonctionnelles linéaires. C. R. Acad. Sci. Paris 149, 974–977.
* Paul Halmos Measure Theory, D. van Nostrand and Co., 1950.
* P. Halmos, A Hilbert Space Problem Book, Springer, New York 1982 (problem 3 contains version for vector spaces with coordinate systems).
* Walter Rudin, Real and Complex Analysis, McGraw-Hill, 1966, ISBN 0-07-100276-6.
* Proof of Riesz representation theorem for separable Hilbert spaces a PlanetMath
# The Anna Nicole Smith Story

The Anna Nicole Smith Story és una pel·lícula estatunidenca dirigida per Keoni Waxman i estrenada el 2007. Tracta de la vida d'Anna Nicole Smith (1967-2007).

## Argument

Biopic de la voluptuosa i polèmica actriu i playgirl Anna Nicole Smith.

## Repartiment

* Willa Ford: Vickie Lynn / Anna Nicole
* Richard Herd: J. Howard Marshall
* Lesli Kay: Ginger
* Allison Dunbar: Cassie
* Carlease Burke: Infermera d'Anna
* Jayne Taini: Bea
* Christopher Devlin: Howard K. Stern
* Nick Faltas: Carl
* Lenny Hirsh: Larry Birkhead
* Jake Short: Daniel enfant
* Christian Berney: Daniel adolescent
* Eddie Velez: Fotògraf de Playboy
* Dan Bell: Senyor Black
* Missy Doty: Cambrera
* Rachel Seiferth: Babysitter
* Ruth Livier: Dida
* Claire Malis Callaway: Instructora en bones maneres
* Deb Snyder: Secretària del senyor Black
* Tegan Summer: Doctor Travis
* Joe Sagal: Doctor a Los Angeles
* Lanre Idewu: Jardiner
* Gabrielle Richens: Playmate
* Joseph Nasser: Jutge
* Bobby Trendy: Ell mateix
# The Armoire

The Armoire és un curtmetratge canadenc dramàtic del 2009 dirigit per Jamie Travis. És el tercer de la seva trilogia Saddest Children in the World després de Why the Anderson Children Didn't Come to Dinner i The Saddest Boy in the World, la pel·lícula és protagonitzada per William Cuddy com Aaron, un noi jove l'amic del qual Tony (Ricardo Hoyos) ha desaparegut durant un joc d'amagar, i mitjançant la hipnosi es pot determinar si recorda alguna cosa que pugui ajudar a trobar en Tony.
La pel·lícula va rebre una menció d'honor al Millor curtmetratge canadenc al Festival Internacional de Cinema de Toronto de 2009, i va ser nomenat a la llista del Canada's Top Ten de final d'any del 2009. Posteriorment, va guanyar els premis al millor curtmetratge al Victoria Film Festival de 2010, a l'Inside Out Film and Video Festival de 2010, al Festival de Cinema de Nashville de 2010, i al 53è Festival Internacional de Cinema de San Francisco. També va guanyar el Premi Curt-LGTIB al Festival Internacional de Cinema Gai i Lèsbic de Barcelona de 2010.

## Referències

* ↑ "Hide-&-seek with filmmaker Jamie Travis at TIFF". Daily Xtra, September 9, 2009.
* ↑ "TIFF Audiences Make a 'Precious' Choice". BlogTO, September 19, 2009.
* ↑ "Dolan, Nadda films among Canada's best of the year". Waterloo Region Record, December 26, 2009.
* ↑ "Defendor named best movie". Victoria Times-Colonist, February 9, 2010.
* ↑ "Inside Out Film Festival winners". National Post, June 1, 2010.
* ↑ "53rd San Francisco International Film Festival Winners Announced at Golden Gate Awards Ceremony, Wednesday, May 5". SFFilm, May 5, 2010.
* ↑ X Festival Internacional de Cinema LGTIB de Catalunya, elespectadorimaginario.com

## Enllaços externs

* The Armoire a Vimeo
# The Backyardigans

The Backyardigans és una sèrie de televisió infantil musical animada per ordinador creada per Janice Burgess. La sèrie va ser escrita i gravada a Nickelodeon Animation Studio. Se centra en cinc veïns animals que s'imaginen en fantàstiques aventures al pati del darrere. Cada episodi està configurat en un gènere musical diferent i inclou quatre cançons, compostes per Evan Lurie amb lletra de McPaul Smith. Les aventures dels Backyardigans abasten molts gèneres i escenaris diferents. Els escriptors del programa es van inspirar en pel·lícules d'acció i aventures i molts episodis són paròdies de pel·lícules.
# Tofins

Els tofins (o tofin-nu) són els membres d'un grup ètnic que viuen al sud-est del departament Atlantique i al departament de Littoral al sud-est de Benín. Els tofins parlen la llengua gbe tofin. Són part del grup d'ètnies guineanes; el seu codi ètnic és NAB59e i el seu ID de grup humà és 15528.

## Població, territori i pobles veïns

El 2006 hi havia 66.000 tofins (segons el joshuaproject n'hi ha 91.000).
El seu territori està situat al municipi de Sô-Ava, al sud-est del departament Atlantique. Concretament es parla als pobles de Ganvié, Sô-Ava, So-Tchanhoué, So-Zounko, Ahome-Gblen i Ahome-Lokpo. També es parla als pobles d'Ahouansoli-Agué, d'Ahounasoli-Toweta i Jesuko de Cotonou al departament de Littoral.
Segons el mapa lingüístic de Benín de l'ethnologue el territori tofin està situat al nord del llac Nokoué pocs quilòmetres a l'oest de Porto Novo. Té com a veïns els ayizos a l'oest, els wemes al nord i nord-est i els guns a l'est.

## Origen

Segons la tradició, el grup humà que posteriorment obtindrien el nom de tofins eren originaris de la regió de Mono, a l'antic regne de Dahomey. El nom de tofin-nu significa "persona que pertany al llinatge del grup que ha amagat el tron".

## Llengües

La llengua materna dels tofins és la llengua gbe, tofin. A més a més, també parlen com a segones llengües el fon, el gun i el francès, que són les llengües amb les quals estudien a l'ensenyament.

## Religió i creences

La majoria dels tofins creuen en religions africanes tradicionals (73%) i el 27% restants són cristians. Els catòlics representen el 70% dels tofins cristians, els protestants són el 15%, el 14% pertanyen a esglésies independents i l'1% es consideren altres cristians. El 7% dels tofins cristians pertanyen al moviment evangèlic.

## Bibliografia

* Bourgoignie, Georges Edouard, 1972 : Etno-écologie d'une collectivité régionale : les cités lacustres du Dahomey, a: Revue Canadienne d'Etudes Africaines, Vol 6 No 3 (403-431)
* De Medeiros, F (ed.), 1985 : Peuples du Golfe du Bénin Aja-Evé, Paríss, Editions Karthala.

## Referències

* 1 2 3 4 «Gbe, Tofin. A language of Benin». ethnologue. [Consulta: 15 febrer 2015].
* 1 2 «Language: Gbe, Tofin». Joshuaproject. [Consulta: 15 febrer 2015].
* ↑ «Ethnicity. Gbe, Tofin in Benin». joshuaproject. [Consulta: 15 febrer 2015].
* ↑ «Mapa lingüístic de Benín. El gbe, tofin és el número 44». ethnologue. [Consulta: 14 febrer 2014].
* ↑ «Religion. Gbe, Tofin in Benin». joshuaproject. [Consulta: 15 febrer 2015].
# Toftavatn

El Toftavatn és un llac situat a l'illa d'Eysturoy, a les illes Fèroe.
El Toftavatn es troba entre els pobles de Toftir i Rituvík. Té una superfície de 51 ha, el que el converteix en el quart llac natural més gran de l'arxipèlag. Es troba a 75 metres sobre el nivell del mar. El llac és conegut per la rica presència d'ocells.
La llegenda explica que un follet aquàtic (Nykin) vivia al Toftavatn. A vegades sortia del llac amb la forma d'un jove atractiu o d'un cavall que atreia dones, joves i nens. Tots els que tocaven el Nykin eren atrapats ràpidament i arrossegats cap a l'aigua amb ell.

## Referències

* ↑ Rasmussen, 1982, p. 31.
* ↑ «Toftavatn» (en anglès). mapcarta.com. [Consulta: 7 juliol 2022].
* ↑ «Størstu vøtn» (en feroès). Umhvørvisstovan. Arxivat de l'original el 2021-12-02. [Consulta: 6 juliol 2022].
* 1 2 «Toftavatn» (en anglès). Framtak. [Consulta: 7 juliol 2022].
* ↑ Pylvänäinen, 2010, p. 47.

## Bibliografia

* Pylvänäinen, Marja. Nordic Nature – Trends towards 2010 (en anglès). Copenhagen: Nordic Council of Ministers, 2010. ISBN 978-92-893-1992-8.
* Rasmussen, J. «The Faroe Islands: Geology». A: The Physical Environment of the Faeroe Islands (en anglès). Dr W. Junk Publishers, 1982.
# Tofiq Bəhramov

Tofiq Bəhramov (en àzeri: Tofiq Bəhramov) (Bakú, RSS de l'Azerbaidjan, Unió Soviètica, 25 de novembre de 1926-Bakú, República de l'Azerbaidjan, 12 d'octubre de 1993) va ser un futbolista, àrbitre i jutge de línia (actualment àrbitre assistent) de futbol azerbaidjanès.

## Trajectòria

Conegut a Anglaterra com «el linier rus», va ser l'àrbitre representant de la Unió Soviètica a la Copa del Món de Futbol de 1966. En aquest campionat només va arbitrar una trobada, va ser el que va enfrontar Espanya contra Suïssa (2-1). A la final celebrada el 30 de juliol de 1966 entre Anglaterra i Alemanya Federal arbitrada pel suís Gottfried Dienst, quan la trobada estava empatat a 2 gols, al minut 11 de la pròrroga, el davanter Geoff Hurst va xutar a porteria des de fora de l'àrea de meta, impactant la pilota al travesser, i rebotant aquest, sobre la línia de gol sense arribar a entrar a la meta. El linier del partit, Tofiq Bəhramov, va concedir gol a la jugada del davanter Geoff Hurst, convertint des de llavors en un dels gols fantasmes més famosos de la història del futbol.
Des seu salt a la fama mundial, a l'Azerbaidjan és considerat un símbol, on l'estadi Tofiq Bəhramov, el més important del país, porta el nom del jutge de línia. El 2004, aprofitant el partit entre les seleccions de l'Azerbaidjan i Anglaterra, corresponent a la classificació per a l Copa del Món de Futbol de 2006, es va celebrar un gran homenatge en el seu record, incloent-se entre els assistents Geoff Hurst, Michel Platini i Sepp Blatter. Entre els actes en memòria a l'àrbitre àzeri, es va donar a conèixer una estàtua de mida considerable amb la figura de Bəhramov actuant com a àrbitre, sent el primer àrbitre a tenir una estàtua en el seu record. Els aficionats anglesos que es van desplaçar a l'Azerbaidjan a presenciar el partit el 2004, es van desplaçar fins a la seva tomba per deixar flors i honrar a la memòria. A Anglaterra on també se li té gran estima, el 2006 la marca Kit Kat va llançar un anunci televisiu, reproduint la famosa jugada del gol fantasma en què apareix Tofiq Bəhramov menjant Kit Kat, i després d'acudir l'àrbitre principal a consultar per la jugada, Tofiq Bəhramov en veure sorprès dona gol.

## Enllaços externs

* Perfil de Bəhramov Arxivat 2016-03-03 a Wayback Machine. (anglès)
# Territori de Colorado

Colorado va ser un territori organitzat incorporat als Estats Units que va existir del 28 de febrer de 1861 a l'1 d'agost de 1876, quan va ser admès dins la Unió com l'Estat de Colorado. Es va crear durant la quimera de l'or del comtat de Pike's Peak (1858–1861), que va dur la primera gran concentració de campaments de "blancs" a la regió, tot i que no va ser aprovada i signada fins al 28 de febrer de 1861, durant les secessions dels estats del sud que van precipitar la Guerra Civil.
El nou territori comprenia a l'est la porció occidental del Territori de Kansas, part del sud-oest del Territori de Nebraska i una petita porció del nord-est del Territori de Nou Mèxic, i a l'oest gran part de la part oriental del Territori de Utah, controlada fortament pels ute i els xoixons. Les Planes de l'Est estaven molt més vaguement sota el control dels xeiene, els arapaho, els pawnee, els comanxes i els kiowes. Deu dies abans de l'establiment del territori, els arapaho i els xeienes van acordar amb els Estats Units (la Unió) d'abandonar la majoria de les seves àrees a les planes per a permetre fer-hi campaments "blancs", i se'ls va permetre viure en les seves àrees tradicionals més grans mentre toleréssin els assentaments prop dels seus camps; a finals de la Guerra Civil (1865), però, la presència de nadius nord-americans havia estat en bona part eliminada de les Altes Planes.
# Territori de Dakota

El Territori de Dakota va ser un territori organitzat incorporat als Estats Units que va existir del 2 de març de 1861 al 2 de novembre de 1889, quan l'extensió total del territori va ser dividida i admesa dins la Unió com els estats de Dakota del Nord i Dakota del Sud. Consistia en la part de l'extrem nord de la terra adquirida en la compra de la Louisiana (1803) i la part de l'extrem sud de la Terra de Rupert, adquirida el 1818.

## Vegeu també

* Territori de Wyoming

## Enllaços externs

* Col·lecció de fotografies històriques del Territori de Dakota
# Territori de Baixa Califòrnia

* Per a altres significats, vegeu «Baixa Califòrnia (desambiguació)».
La Baixa Califòrnia fou un territori del virregnat de la Nova Espanya creat el 1804, quan la Província de les Califòrnies, sota la Comandància General de les Províncies Internes, es dividí en dos, separant les missions franciscanes del nord de les dominicanes del sud. El territori del sud es convertí en el territori de la Baixa Califòrnia, sovint també conegut com la Vella Califòrnia, mentre que el nord es convertí en el territori de l'Alta Califòrnia, o Nova Califòrnia.
El territori de la Baixa Califòrnia corresponia geogràficament a la península de Baixa Califòrnia, que actualment conforma els estats mexicans de Baixa Califòrnia i Baixa Califòrnia Sud. Amb la independència de Mèxic, el 1821, el territori formà part de l'efímer Primer Imperi Mexicà, i després de la seva caiguda i la instauració del republicanisme federal, la Baixa Califòrnia fou declarada territori federal de Mèxic. No s'hi integrà com a estat, ja que no tenia la població necessària.
Després de la Guerra Estats Units - Mèxic, i la signatura del Tractat de Guadalupe-Hidalgo, els Estats Units s'annexaren l'Alta Califòrnia, però no pas la Baixa Califòrnia. El territori fou dividit en dos el 1930, en el territori Nord de Baixa Califòrnia, i el territori Sud de Baixa Califòrnia; el primer es convertí en estat el 1952 i el segon el 1974.
# Théâtre des Cérémonies

Théâtre des Cérémonies (en català: Teatre de Cerimònies) fou un estadi temporal situat a Albertville (Savoia, França). Fou construït per a la realització de les cerimònies d'obertura i clausura dels Jocs Olímpics d'Hivern de 1992.
De forma circular, imitant la forma d'una carpa de circ, tenia una capacitat per a 30.000 persones i una superfície de 35.000 m². Fou desmuntat després dels Jocs. Part de les instal·lacions foren reutilitzades per a la celebració dels Jocs Olímpics d'Estiu de 1992 a Barcelona. Només en roman de visible el pal central de 53 metres al mig d'una esplanada i una part dels vestits utilitzats a la cerimònia d'obertura exposats a la Maison des Jeux Olympiques.

## Referències

* ↑ Les XVI jeux olympiques d'hiver d'Albertville et de la Savoie (en francès). Albertville: Maison des jeux olympiques, 1992, p. 17 [Consulta: 26 desembre 2018]. Arxivat 2012-12-07 a Wayback Machine.
* ↑ Leleu, Jacques «Il y a 20 ans, Albertville enflammait le monde entier» (en francès). Le Dauphiné Libéré, 07-02-2012.
# Thorsten Wilhelms

Thorsten Wilhelms (Liebenau, Hessen, 31 de juliol de 1969) va ser un ciclista alemany que fou professional entre 1999 i 2003. En el seu palmarès destaca la primera edició del Tour de Qatar i algunes etapes en curses d'una setmana.

## Palmarès

* 1993
** Vencedor de 3 etapes a la Volta a Suècia
** Vencedor d'una etapa a la Volta a la Baixa Saxònia
* 1999
** Vencedor d'una etapa a la Commonwealth Bank Classic
* 2000
** Vencedor d'una etapa al Trofeu Joaquim Agostinho
* 2001
** Vencedor de 2 etapes a la Volta a Cuba
** Vencedor de 2 etapes a la Volta a la Baixa Saxònia
** Vencedor d'una etapa al Trofeu Joaquim Agostinho
* 2002
** 1r al Tour de Qatar i vencedor de 2 etapes
** Vencedor de 2 etapes a la Volta a la Baixa Saxònia
** Vencedor de 2 etapes a la Volta a l'Algarve
* 2003
** Vencedor d'una etapa a la Volta a la Baixa Saxònia

## Enllaços externs

* Fitxa de Thorsten Wilhelms
# Tossalet Roig

El Tossalet Roig és una muntanya de 146 metres que es troba al municipi d'Alcarràs, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tossal dels Morts

El Tossal dels Morts és una muntanya de 239 metres que es troba al municipi d'Alcoletge, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya